
HOTĂRÂRE
pentru completarea Hotărârii Guvernului nr. 788/2007 privind stabilirea unor măsuri pentru aplicarea Regulamentului Parlamentului European şi al Consiliului (CE) nr. 1.013/2006 privind transferul de deşeuri 

Având în vedere prevederile:
· Regulamentului (UE) 2024/1157 al Parlamentului European și al Consiliului din 11 aprilie 2024 privind transferurile de deșeuri, de modificare a Regulamentelor (UE) nr. 1257/2013 și (UE) 2020/1056 și de abrogare a Regulamentului (CE) nr. 1013/2006;
· Regulamentului de punere în aplicare (UE) 2025/1290 al Comisiei din 2 iulie 2025 de stabilire a normelor de aplicare a Regulamentului (UE) 2024/1157 al Parlamentului European și al Consiliului în ceea ce privește cerințele necesare pentru interoperabilitatea dintre sistemul central pentru transmiterea și schimbul pe cale electronică de informații și documente legate de transferurile de deșeuri și alte sisteme sau software-uri, precum și alte cerințe tehnice și organizatorice necesare pentru punerea în practică a unei astfel de transmiteri și a unui astfel de schimb pe cale electronica de informații și documente;
· Regulamentului delegat (UE) 2024/2571 al Comisiei din 19 iulie 2024 de completare a Regulamentului (UE) 2024/1157 al Parlamentului European și al Consiliului prin stabilirea informațiilor care trebuie furnizate în certificatul care atestă încheierea unei operațiuni ulterioare de valorificare intermediară sau definitivă sau a unei operațiuni ulterioare de eliminare intermediară sau definitivă; 
În temeiul art. 108 din Constituția României, republicată, 

Guvernul României adoptă prezenta hotărâre.

Art. I. - Hotărârea Guvernului nr. 788/2007 privind stabilirea unor măsuri pentru aplicarea Regulamentului Parlamentului European și al Consiliului (CE) nr. 1013/2006 privind transferul de deșeuri, publicată în Monitorul Oficial al României, Partea I, nr. 522 din 02 august 2007, cu modificările și completările ulterioare, se completează după cum urmează:



1. După articolul 2 se introduce un nou articol, art. 21, cu următorul cuprins:
„Art. 2¹ - (1) În vederea aplicării Regulamentului (UE) 2024/1157 al Parlamentului European și al Consiliului din 11 aprilie 2024 privind transferurile de deșeuri, de modificare a Regulamentelor (UE) nr. 1257/2013 și (UE) 2020/1056 și de abrogare a Regulamentului (CE) nr. 1013/2006, a Regulamentului de punere în aplicare (UE) 2025/1290 al Comisiei din 2 iulie 2025 de stabilire a normelor de aplicare a Regulamentului (UE) 2024/1157 al Parlamentului European și al Consiliului în ceea ce privește cerințele necesare pentru interoperabilitatea dintre sistemul central pentru transmiterea și schimbul pe cale electronică de informații și documente legate de transferurile de deșeuri și alte sisteme sau software-uri, precum și alte cerințe tehnice și organizatorice necesare pentru punerea în practică a unei astfel de transmiteri și a unui astfel de schimb pe cale electronica de informații și documente și a Regulamentului delegat (UE) 2024/25712024/2571 al Comisiei din 19 iulie 2024 de completare a Regulamentului (UE) 2024/1157 al Parlamentului European și al Consiliului prin stabilirea informațiilor care trebuie furnizate în certificatul care atestă încheierea unei operațiuni ulterioare de valorificare intermediară sau definitivă sau a unei operațiuni ulterioare de eliminare intermediară sau definitivă, autoritățile competente și operatorii economici implicați în transferurile de deșeuri utilizează în mod obligatoriu Sistemul digital european DIWASS pentru transmiterea, schimbul și prelucrarea informațiilor și documentelor aferente procedurilor de notificare, aprobare, tranzit, transport și raportare.
(2) Agenţia Naţională pentru Mediu şi Arii Protejate, denumită în continuare, ANMAP, este desemnată autoritate competentă națională pentru DIWASS, având următoarele atribuții:
a) administrarea și coordonarea fluxurilor digitale aferente notificărilor și aprobărilor;
b) gestionarea punctului național de contact DIWASS;
c) solicitarea de informații suplimentare notificatorilor, după caz;
d) validarea datelor și documentelor transmise prin DIWASS;
e) întocmește și transmite rapoartele aferente DIWASS;
f) desfășoară activităţile direct legate de operaţiunile de transferul deşeurilor aflate în competenţa sa, conform Hotărârii Guvernului nr. 311/2025 privind organizarea și funcționarea Agenției Naționale pentru Mediu și Arii Protejate.
(3) Garda Naţională de Mediu, denumită în continuare, GNM, este desemnată autoritate de control în DIWASS, are acces la datele operaționale în timp real și exercită atribuții de verificare, inspecție și control în conformitate cu Regulamentul (UE) 2024/1157.”

2. După articolul 5 se introduce un nou articol, art. 5¹, cu următorul cuprins:
„Art. 5¹ – (1) Operatorii instalațiilor de valorificare sau eliminare care efectuează operațiuni ulterioare intermediare sau definitive transmit prin DIWASS certificatul de încheiere a operațiunii, conform cerințelor stabilite în Regulamentul delegat (UE) 2024/2571.
(2) Certificatul include toate informațiile prevăzute în anexa nr. 2. Autoritatea competentă poate solicita informaţii suplimentare faţă de cele prevăzute în anexa nr. 2 necesare pentru controlul şi monitorizarea transferurilor de deşeuri. 
(3) ANMAP verifică completitudinea și conformitatea documentelor transmise prin DIWASS.”

3. După anexa la Hotărârea Guvernului nr. 788/2007 privind stabilirea unor măsuri pentru aplicarea Regulamentului Parlamentului European şi al Consiliului (CE) nr. 1.013/2006 privind transferul de deşeuri, care devine anexa nr. 1, se introduce o nouă anexă, anexa nr. 2, având cuprinsul prevăzut în anexa la prezenta hotărâre.


PRIM – MINISTRU

ILIE – GAVRIL BOLOJAN




















[bookmark: _Hlk236054979]
Anexă
( Anexa nr. 2 la HG nr. 788/2007)

Informațiile obligatorii din certificatul de încheiere a operațiunilor ulterioare

1. Identificarea instalației de valorificare/eliminare.
2. Identificarea operatorului.
3. Tipul operațiunii ulterioare (intermediară/definitivă).
4. Codurile operațiunilor R/D.
5. Cantitățile de deșeuri tratate.
6. Data finalizării operațiunii.
7. Rezultatul operațiunii.
8. Declarație privind conformitatea.
9. Semnătura electronică calificată.

